A Bizottság 1006/2001/EK rendelete
(2001. május 23.)
a behozatali engedélyeknek a sertéshúságazatban történő alkalmazására vonatkozó szabályok megállapításáról szóló 1432/94/EK, 1486/95/EK, 2305/95/EK, 571/97/EK, 1898/97/EK és 2562/98/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1365/2000/EK rendelettel [1] módosított, a sertéshús piacának közös szervezéséről szóló, 1975. október 29-i 2759/75/EGK tanácsi rendeletre [2] és különösen annak 8., 11. és 22. cikkére,
tekintettel a legutóbb a 2198/95/EK bizottsági rendelette [3] módosított, a kiváló minőségű marhahúsra, a sertéshúsra, baromfihúsra, búzára és kétszeresre, korpára, korpás lisztre és más maradékra előírt egyes közösségi vámkontingensek megnyitására és kezelésére vonatkozó rendelkezésekről szóló, 1994. március 29-i 774/94/EK tanácsi rendeletre [4] és különösen annak 7. cikkére,
tekintettel a GATT XXIV. cikkének (6) bekezdése alapján folytatott tárgyalások eredményeként összeállított CXL. jegyzékében meghatározott engedmények végrehajtásáról szóló, 1996. június 18-i 1095/96/EK tanácsi rendeletre [5] és különösen annak 1. cikkére,
tekintettel az afrikai, karibi és csendes-óceáni államokból (AKCS-államok) származó mezőgazdasági termékekre és az ilyen mezőgazdasági termékek feldolgozásával előállított termékekre vonatkozó szabályokról, valamint a 715/90/EGK rendelet hatályon kívül helyezéséről szóló, 1998. július 20-i 1706/98/EK tanácsi rendeletre [6] és különösen annak 30. cikke (1) bekezdésére,
tekintettel a 2677/2000/EK rendelette [7] módosított, az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként, az Észtországgal kötött Európa-megállapodásban előírt egyes mezőgazdasági engedmények kiigazításáról szóló, 2000. június 19-i 1349/2000/EK tanácsi rendeletre [8] és különösen annak 1. cikke (3) bekezdésére,
tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként, a Magyarországgal kötött Európa-megállapodásban előírt egyes mezőgazdasági engedmények kiigazításáról szóló, 2000. július 31-i 1727/2000/EK tanácsi rendeletre [9] és különösen annak 1. cikke (3) bekezdésére,
tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként, a Bolgár Köztársasággal kötött Európa-megállapodásban előírt egyes mezőgazdasági engedmények kiigazításáról szóló, 2000. október 9-i 2290/2000/EK tanácsi rendeletre [10] és különösen annak 1. cikke (3) bekezdésére,
tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként a Lettországgal kötött Európa-megállapodásban előírt egyes mezőgazdasági engedmények kiigazításáról szóló, 2000. október 17-i 2341/2000/EK tanácsi rendeletre [11] és különösen annak 1. cikke (3) bekezdésére,
tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként, a Cseh Köztársasággal kötött Európa-megállapodásban előírt egyes mezőgazdasági engedmények kiigazításáról szóló, 2000. október 17-i 2433/2000/EK tanácsi rendeletre [12] és különösen annak 1. cikke (3) bekezdésére,
tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként a Szlovák Köztársasággal kötött Európa-megállapodásban előírt egyes mezőgazdasági engedmények kiigazításáról szóló, 2000. október 17-i 2433/2000/EK tanácsi rendeletre [13] és különösen annak 1. cikke (3) bekezdésére,
tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként, a Romániával kötött Európa-megállapodásban előírt egyes mezőgazdasági engedmények kiigazításáról szóló, 2000. október 17-i 2435/2000/EK tanácsi rendeletre [14] és különösen annak 1. cikke (3) bekezdésére,
tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként, a Szlovéniával kötött Európa-megállapodásban előírt egyes mezőgazdasági engedmények kiigazításáról szóló, 2000. november 7-i 2475/2000/EK tanácsi rendeletre [15] és különösen annak 1. cikke (3) bekezdésére,
tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként, a Litvániával kötött Európa-megállapodásban előírt egyes mezőgazdasági engedmények kiigazításáról szóló, 2000. december 14-i 2766/2000/EK tanácsi rendeletre [16] és különösen annak 1. cikke (3) bekezdésére,
tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként, a Lengyel Köztársasággal kötött és a 3066/95/EK számú rendeletet hatályon kívül helyező Európa-megállapodásban előírt egyes mezőgazdasági engedmények kiigazításáról szóló, 2000. december 22-i 2851/2000/EK tanácsi rendeletre [17] és különösen annak 1. cikke (4) bekezdésére,
mivel:
(1) A legutóbb az 1377/2000/EK rendelettel [18] módosított 1432/94/EK bizottsági rendelet [19] részletes szabályokat állapít meg a sertéshúsra és egyes más mezőgazdasági termékekre előírt egyes közösségi vámkontingensek megnyitásáról és kezeléséről szóló 774/94/EK rendeletben előírt behozatali rendszernek a sertéshúságazatban történő alkalmazására vonatkozóan.
(2) A legutóbb az 1378/2000/EK rendelettel [20] módosított 1486/95/EK bizottsági rendelet [21] közösségi vámkontingenst nyit meg a sertéshúságazatban, és előírja annak kezelését.
(3) A legutóbb a 2867/2000/EK rendelettel [22] módosított 2305/95/EK bizottsági rendelet [23] részletes szabályokat állapít meg az egyrészről a Közösség, másrészről Észtország, Lettország és Litvánia között létrejött szabadkereskedelmi megállapodásokban előírt rendszer sertéshúságazatban történő alkalmazására vonatkozóan.
(4) A 2868/2000/EK rendelettel [24] módosított 571/97/EK bizottsági rendelet [25] részletes szabályokat állapít meg az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről a Szlovén Köztársaság között létrejött, a kereskedelemről és a kereskedelemmel kapcsolatos intézkedésekről szóló ideiglenes megállapodás sertéshúságazatban történő alkalmazására vonatkozóan.
(5) A legutóbb a 2866/2000/EK rendelettel [26] módosított 1898/97/EK bizottsági rendelet [27] részletes szabályokat állapít meg az 1727/2000/EK, 2290/2000/EK, 2433/2000/EK, 2434/2000/EK, 2435/2000/EK, valamint a 2851/2000/EK rendeletekben meghatározott rendszernek a sertéshúságazatban történő alkalmazására vonatkozóan, és hatályon kívül helyezi a 2698/93/EGK [28], valamint az 1590/94/EK [29] bizottsági rendeletet.
(6) A 2562/98/EK bizottsági rendelet [30] részletes szabályokat állapít meg az AKCS-államokból származó egyes sertéshústermékek behozatalára alkalmazandó rendszerre vonatkozóan, valamint hatályon kívül helyezi a 904/90/EGK bizottsági rendeletet [31].
(7) A behozatali engedélyek érvényességének le kell járnia az egyes kontingensévek végén, december 31-én vagy július 30-án. A sertéshúsra vonatkozó behozatali rendszer szerinti folyamatos kereskedelmi forgalom lehetővé tétele és az igazgatás hatékonyságának biztosítása érdekében az engedélyek benyújtására szolgáló időtartamot előre kell hozni az egyes negyedéveket megelőző hónapra. Az engedélyek kellően gyors kiadásának biztosítása érdekében 10 napról 7 napra kell csökkenteni a kérelmek benyújtására rendelkezésre álló időtartamot.
(8) A 2305/95/EK és a 2562/98/EK bizottsági rendeletek szerinti mennyiségek megfelelő igazgatásának biztosítása érdekében az engedélyek érvényességének lejárati időpontjaként az egyes kontingensévek végét kell megjelölni.
(9) A sertéshús-kereskedelem elősegítése és a behozatali engedélyekre vonatkozó biztosítékok szintjének a húságazaton belüli összehangolása érdekében felül kell vizsgálni a biztosítékok 2562/98/EK rendeletben megállapított szintjét.
(10) A behozatali rendszer hatékony működtetése érdekében szükséges, hogy a ténylegesen behozott mennyiségekről a tagállamok által megadott pontos információ a Bizottságnak rendelkezésére álljon. Az átláthatóság érdekében a tagállamoknak egységes minta szerint kell értesíteniük a Bizottságot a mennyiségekről.
(11) Az e rendeletben előírt rendelkezések összhangban vannak a Sertéshúspiaci Irányítóbizottság véleményével,
ELFOGADTA EZT A RENDELETET:
1. cikk
Az 1432/94/EK rendelet a következőképpen módosul:
1. A 4. cikk (1) bekezdése helyébe a következő rendelkezés lép:
"(1) Az engedélykérelem a 2. cikkben meghatározott egyes időszakokat megelőző hónap első hét napja során nyújtható be."
2. A 4. cikk a következő (7) bekezdéssel egészül ki:
"(7) A tagállamok - az I. mellékletben meghatározott éves időszakot követő negyedik hónap vége előtt - értesítik a Bizottságot az e rendelet szerinti termékeknek arra az időszakra vonatkozó tényleges behozatali mennyiségéről.
Minden értesítést, beleértve az arról szólót is, hogy nem történt behozatal, a IV. mellékletben található minta használatával kell megtenni."
3. Az 1432/94/EK rendelet IV. mellékletként e rendelet I. mellékletével egészül ki.
2. cikk
Az 1486/95/EK rendelet a következőképpen módosul:
1. A 5. cikk (1) bekezdése helyébe a következő rendelkezés lép:
"(1) Az engedélykérelem a 3. cikkben meghatározott egyes időszakokat megelőző hónap első hét napja során nyújtható be."
2. Az 5. cikk a következő (8) bekezdéssel egészül ki:
"(8) A tagállamok - az I. mellékletben meghatározott éves időszakot követő negyedik hónap vége előtt - értesítik a Bizottságot az e rendelet szerinti termékeknek arra az időszakra vonatkozó tényleges behozatali mennyiségéről.
Minden értesítést, beleértve az arról szólót is, hogy nem történt behozatal, a IV. mellékletben található minta használatával kell megtenni."
3. Az 1486/95/EK rendelet IV. mellékletként e rendelet I. mellékletével egészül ki.
3. cikk
A 2305/95/EK rendelet a következőképpen módosul:
1. A 4. cikk (1) bekezdése helyébe a következő rendelkezés lép:
"(1) Az engedélykérelem a 2. cikkben meghatározott egyes időszakokat megelőző hónap első hét napja során nyújtható be."
2. A 4. cikk a következő (8) bekezdéssel egészül ki:
"(8) A tagállamok - az I. mellékletben meghatározott éves időszakot követő negyedik hónap vége előtt - értesítik a Bizottságot az e rendelet szerinti termékeknek arra az időszakra vonatkozó tényleges behozatali mennyiségéről.
Minden értesítést, beleértve az arról szólót is, hogy nem történt behozatal, az V. mellékletben található minta használatával kell megtenni."
3. Az 5. cikk helyébe a következő rendelkezés lép:
"5. cikk
A 3719/88/EGK rendelet 21. cikke (2) bekezdésének alkalmazásában a behozatali engedély érvényességi ideje a tényleges kiadás időpontjától számított 150 nap.
Mindazonáltal az engedélyek érvényességi ideje legfeljebb a kiadás évének június 30. napjáig tarthat.
Az e rendelet alapján kiadott behozatali engedélyek nem ruházhatók át."
4. A 2305/95/EK rendelet V. mellékletként e rendelet II. mellékletével egészül ki.
4. cikk
Az 571/97/EK rendelet a következőképpen módosul:
1. A 4. cikk (1) bekezdése helyébe a következő rendelkezés lép:
"(1) Az engedélykérelem a 2. cikkben meghatározott egyes időszakokat megelőző hónap első hét napja során nyújtható be."
2. A 4. cikk a következő (8) bekezdéssel egészül ki:
"(8) A tagállamok - az I. mellékletben meghatározott éves időszakot követő negyedik hónap vége előtt - értesítik a Bizottságot az e rendelet szerinti termékeknek arra az időszakra vonatkozó tényleges behozatali mennyiségéről.
Minden értesítést, beleértve az arról szólót is, hogy nem történt behozatal, a IV. mellékletben található minta használatával kell megtenni."
3. Az 571/97/EK rendelet IV. mellékletként e rendelet I. mellékletével egészül ki.
5. cikk
Az 1898/97/EK rendelet a következőképpen módosul:
1. A 4. cikk (1) bekezdése helyébe a következő rendelkezés lép:
"(1) Az engedélykérelem a 2. cikkben meghatározott egyes időszakokat megelőző hónap első hét napja során nyújtható be."
2. A 4. cikk a következő (7) bekezdéssel egészül ki:
"(7) A tagállamok - az I. mellékletben meghatározott éves időszakot követő negyedik hónap vége előtt - értesítik a Bizottságot az e rendelet szerinti termékeknek arra az időszakra vonatkozó tényleges behozatali mennyiségéről.
Minden értesítést, beleértve az arról szólót is, hogy nem történt behozatal, az V. mellékletben található minta használatával kell megtenni."
3. Az 1898/97/EK rendelet V. mellékletként e rendelet II. mellékletével egészül ki.
6. cikk
A 2562/98/EK rendelet a következőképpen módosul:
1. A 4. cikk (1) bekezdése helyébe a következő rendelkezés lép:
"(1) Az engedélykérelem a 2. cikkben meghatározott egyes időszakokat megelőző hónap első hét napja során nyújtható be."
2. A 4. cikk a következő (6) bekezdéssel egészül ki:
"(6) A tagállamok - az I. mellékletben meghatározott éves időszakot követő negyedik hónap vége előtt - értesítik a Bizottságot az e rendelet szerinti termékeknek arra az időszakra vonatkozó tényleges behozatali mennyiségéről.
Minden értesítést, beleértve az arról szólót is, hogy nem történt behozatal, a IV. mellékletben található minta használatával kell megtenni."
3. Az 5. cikk helyébe a következő rendelkezés lép:
"5. cikk
A 3719/88/EGK rendelet 21. cikke (2) bekezdésének alkalmazásában az 1. cikk harmadik albekezdésében említett termékekre vonatkozó behozatali engedély érvényességi ideje a tényleges kiadás időpontjától számított 150 nap.
Mindazonáltal az engedélyek érvényességi ideje legfeljebb a kiadás évének december 31. napjáig tarthat.
Az e rendelet alapján kiadott behozatali engedélyek nem ruházhatók át."
4. A 6. cikk helyébe a következő rendelkezés lép:
"6. cikk
Az 1. cikkben említett minden terméknél a benyújtott engedélykérelemre vonatkozóan 100 kilogrammonként 20 euró biztosítékot kell letétbe helyezni."
5. A 2562/98/EK rendelet IV. mellékletként e rendelet I. mellékletével egészül ki.
7. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2001. május 23-án.